Kyselina chlorečná

Kyselina chlorečná (HClO3) je oxokyselina chlóru a základný prekurzor solí chlorečnanov. Je to silná kyselina (pKa ≈ −1) a oxidačné činidlo. Pripravuje sa reakciou kyseliny sírovej s chlorečnanom bárnatým, produktami sú kyselina chlorečná a nerozpustný síran bárnatý:
 Ba(ClO3)2 + H2SO4 → 2 HClO3 + BaSO4

Inou metódou je zahrievanie kyseliny chlórnej, pri ktorom vznikajú kyselina chlorečná a chlorovodíková:
 3 HClO → HClO3 + 2 HCl

Kyselina chlorečná je v chladných roztokoch stabilná do koncentrácie približne 30 %, roztoky do 40 % je možné pripravovať opatrným odparovaním pri zníženom tlaku. Nad túto koncentráciu, a tiež pri zahrievaní, sa roztoky kyseliny chlorečnej rozkladajú za vzniku celej škály produktov, napríklad:

 8 HClO3 → 4 HClO4 + 2 H2O + 2 Cl2 + 3 O2
 3 HClO3 → HClO4 + H2O + 2 ClO2

Rozklad je riadený kinetickými faktormi. Kyselina chlorečná nie je termodynamicky stabilná, vzhľadom na disproporcionáciu.

Referencie

Zdroj

Kategória:Zlúčeniny chlóru
Chlorečná
Chlorečná

Kategória:Oxidačné činidlá